এই প্রশ্ন গুলো খুবই ভয়ঙ্কর আর এর সঠিক সমাধান জরুরি। তবে এটাও মানতে হবে, এখনও এবিষয়ে কিছু ধোঁয়াশা আছে। বিরোধী পক্ষের করা সমালোচনা এই ধোঁয়াশা আরও বাড়িয়েছে। আপের একজন প্রতিনিধি হিসাবে আমি আপনাদের একটি কথা বলতে পারি এখনও এবিষয়ে কোনও চূড়ান্ত সিদ্ধান্ত নেওয়া হয়নি। কেবল একটা নীতিগত সিদ্ধান্ত নেওয়া হয়েছে মাত্র। আর কবে থেকে তা কার্যকর হবে তার দিন ঠিক করা হয়েছে। এছাড়া কিভাবে এটা করা হবে তা ঠিক করতে তিন সদস্যের এক কমিটি গড়া হয়েছে। পরিবহন দপ্তরের মূখ্য সচিব, পরিবেশ দপ্তরের সচিব ও রাজস্ব দপ্তরের সচিব এই কমিটিতে আছেন। এই কমিটি সবার সঙ্গে কথা বলে তাঁদের মতামত, পরামর্শ শুনবে। সব শুনে কিভাবে এই জোড় –বিজোড় ফর্মূলা কার্যকর করা যায় তা নিয়ে সিদ্ধান্ত নেবে। আমি তাই সবাইকে বলব আপনারা কেউ আতঙ্কিত হবেন না। আগে দেখুন কী সিদ্ধান্ত হয়, তারপর আপনার প্রতিক্রিয়া দিন। এছারা পরিকল্পনা রুপায়নের পরও যদি কিছু সমস্যা থেকে যায়। তাহলেও প্রতি দুসপ্তাহে অন্তর যে রিভিউ মিটিং বসবে তাতে এর সমাধান করা সম্ভব।